Տանը մենակ 2։ Նյու Յորքում կորածը

«Տանը մենակ 2։ Նյու Յորքում կորածը» (անգլ.՝ Home Alone 2: Lost in New York), 1992 թվականին նկարահանված ընտանեկան կինոֆիլմ, «Տանը մենակ» ֆիլմի շարունակություն։ Պրեմիերան կայացել է 1992 թվականի նոյեմբերի 14-ին։


== Կարճ նկարագրություն ==
Ֆիլմի փոքրիկ հերոս Քևինը հայտնվում է Նյու Յորքում։ Հսկայական քաղաքում նա մեծ խառնաշփոթ է ստեղծում՝ անելով սրտի ուզածը։ Նրա հին «ընկերներ» Հարին և Մարվը, սակայն, փորձում են խոչնդոտել նրա զվարճանքը։ Հանցագործները նոր են դուրս եկել բանտից, որտեղ հայտնվել էին Քևինի ջանքերով։ Բանտում անցկացրած ժամանակահատվածի համար նրանք ամեն կերպ ցանկանում են վրեժ լուծել դեռահասից։


== Սյուժե ==
Այս անգամ Մակկալլիստերների ընտանիքը որոշում է Ամանորը դիմավորել Մայամիում և ուղևվորվում է Ֆլորիդա։ Ամանորի շեմին, դպրոցի ամանորյա համերգի ժամանակ Բազզը բոլորի աչքի առաջ Քևինին իր իսկ մեներգի ժամանակ ստորացնում է, որի պատճառով էլ Քևինը խափանում է համերգը և վրեժից ելնելով Բազզին հրում և գցում է։ Տանը Բազզը հրապարակայնորեն ներողություն է խնդրում Քևինից, բայց Քևինին թվում է, թե այդ ամենը պարզապես կեղծավորություն է։ Քևինը ընտանիքի անդամներին ասում է այն ամենը, ինչ մտածում էր իրենց ուղևորության մասին (նա չէր ցանկանում ամանորը նշել այնտեղ, որտեղ չկան տոնածառեր), որի պատճառով էլ նորից պատժվում է և ուղարկվում երրորդ հարկ գիշերելու։
Հաջորդ օրը, ինչպես նախորդ անգամ, Մակկալլիստերների ընտանիքը հազիվ է հասցնում արթնանալ և չուշանալ ուղևորությունից։ Սակայն, Քևինը այս անգամ հետ չի ընկնում իր ընտանիքից։ Օդանավակայանում նա մեկ րոպեով կանգ է առնում, որպեսզի լեցքավորի ձայնագրիչը և պատահաբար խառնում է իր հորը մի տղամարդու հետ, որ իր հոր նման էր հանգված և նրան հետևելով նստում է ինքնաթիռ, մեկնում Նյու Յորք, իսկ ընտանիքի անդամներիը՝ Ֆլորիդա։
Նյու Յորքում, իմանալով իր սխալի մասին, Քևինը այդքան էլ չի մտահոգվում, կարծելով, որ սա այն է, ինչ նա էր ուզում։ Նա ավելի է ուրախանում, երբ տեսնում է, որ Պիտերի պայուսակը՝ կրեդիկ քարտով և մեծ կանխիկ գումարով իր մոտ է։ Այդ ժամանակ Նյու Յորքում հայտնվել էին Հարրին և Մարվոմը, որոնք նոր էին փախչել բանտից։ Այժմ նրան գործունեության օբյեկտները ոչ թե տներն էին, այլ խանութները։
Մտահոգվելով այն մասին, թե Նյու Յորքում որտեղ կարող է մնալ, Քևինը որոշում է ուղևվորվել «Պլազա» հյուրանոց, որի գովազդը հեռուստացույցով էր տեսել։ Ճանապարհին նա հանդիպում է ցնցոտիներով մի սարսափելի կնոջ, որը կերակրում էր աղավնիներին, բայց Քևինը փախչում է նրանից։ Նա հյուրանոցում համար է ամրագրում, որի համար վճարում է իր հոր կրեդիտ քարտով։ Հաջորդ օրը նա լիմուզին է պատվիրում և դրանով գնում խաղալիքների խանութ։ Խանութի աշխատողը՝ Դունկանը, Քևինին բացատրում է, որ այս ամենը բարեգործություն է հիվանդ երեխաների համար։ Քևինը վճարում է, և Դունկանը տոնածառի վրայից երկու կերամիկական կրիա է տալիս և խորհուրդ տալիս, որ այս կրաին նվիրի նրան, ում իրեն մոտ ընկեր է համարում։ Քևինը դուրս է գալիս խանութից և ընկնում է ավազակնրեի ձեռքը։ Նրանք որոշում են վրեժ լուծել Քևինի այն բանի համար, որ նա իրենց բանտ ուղարկեց։
Քևինը վերադառնում է հյուրանոց, բայց հյուրանոցի քարտուղարը, ստուգելով նրա կրեդիտային քարտը, համոզվում է, որ այն գողացված է։ Նա փորձում է բռնել Քևինին, բայց Քևինին հաջողվում է փախչել և նա թաքնվում է կենտրոնական այգում։ Քևինը որոշում է հյուր գնալ իր քեռի Ռոբին, բայց նրա տան դուռը փակ է լինում։ Նրան տանը վերանորոգում էր, իսկ քեռի Ռոբն ու նրա կինը ապրում էին երկրից դուրս։ Նա երկար ժամանակ շրջում է փողոցներով և նորից հանդիպում է իրենց վախեցրած կնոջը և փորձում է փախչել, բայց չի կարողանում։ Կինը օգնում է նրա և Քևինը ներողություն է խնդրում նրանից։ Նա Քևինին տանում է վերահարկ, որտեղ նրանք միասին Ամանորին նվիրված համերգ են նայում։ Նրանց միջև բավականին վստահելի զրույց է տեղի ունենում և Քևինը խոստանում է, որ այդ միայնակ կնոջ ընկերը կդառնա։
Մակկալլիստները հյուրանոցում իմանում են, որ Քևինը օգտվել է Պիտերի կրեդիտ քարտից։ Նրանք գնում են որոնումների, բայց երբ հասնում են հյուրանոց, պարզում են, որ Քևինը փախչել է։ Քեյթը ինքնուրույն գնում է նրան որոնելու։ Մանկական հիվանդանոցի կողքով անցնելիս, Քևինը հիշում է նախորդ թալանման մասին և որոշում է, որ պետք է կանգնեցնել հանցագործներին։ Նա փախչում է իր Ռոբ քեռու տուն, զինվում և ամբողջ տնով մեկ թակարդներ պատրաստում(ինչպես նախորդ ֆիլմում)։ Հետո Քևինը սկսում է հետևել և նկարել հանցագործներին։
Քևինի առաջին թակարդը ընկնելով, ավազակները զայրանում և որոշում են, որ ամեն գնով պետք է բռնեն իրենց հակառակորդին։ Նրանք ընկնում են Քևինի հետևից և նա նրանց տանում է դեպի քեռի Ռոբի տունը։ Հասկանալով, որ նա ուրիշի քաղաքում և ուրիշի տանն է և իրեն ոչ մի պաշտպանելու հնարավորություն չունի, հանցագործները հանգիստ սրտով գնում են նրա ետևից, որպեսզի բռնեն նրան։ Սակայն շատ թակարդների հանդիպելը նրանց չի թողնում իրականացնել իրենց պլանը։ Քևինը զանգահարում է ոստիկանություն և ասում է, որ երկու հանցագործի է բռնել և նրանց գտնելու համար պետք է գան կենտրոնական հրապարակ։ Վազելու ժամանակ Քևինը սայթաքում է սառույցի վրա և Հարրին և Մարվը բռնում են նրան։
Հարրին վերցնում է ատրճանակը, որպեսզի գնդակահարի Քևինին, բայց թռչյուններ պահող կինը նորից օգնում է նրան։ Ոստիկանները ձերբակալում են ավազակներին։ Քեյթը Քևինին է փնտրում և դրա մասին հայտնում է ոստիկաններին։ Նա հանկարծակի հիշում է, որ իր տղան շատ է սիրում տոնածառեր և նրան պետք է փնտրել ամենագլխավոր և գեղեցիկ տոնածառի մոտ։

Նա ճիշտ էր կռահել և Քևինին գտնում է ամենամեծ տոնածառի կողքին։ Նրանք գրկախառնվում և ներողություն են խնդրում իրարից, իսկ հետո վերադառնում են հյուրանոց։
Հաջորդ առավոտյան հյուրանոցին մոտենում է Դունկանի նվերներով լի բեռնատար մեքենան, որը որպես մրցանակ Քևինի համար էր։ Որպես հաշտության նշան, Բազզը իր եղբորը առաջարկում է առաջինը բացել իր նվերը։


== Դերերում ==


== Նկարահանող խումբ ==
Ռեժիսոր- Կրիս Կոլամբուս
Սցենարիստ- Ջոն Խյուզ
Պրոդյուսերներ- Դունկան Հենդերսոն, Ջոն Խյուզն, Մարկ Րեդկլիֆ
Օպերատոր- Խուլիո Մակատ
Կոմպոզիտորներ- Ալան Մենկեն, Ջոն Ուիլյամս


== Սաունդթրեք ==
«All Alone On Christmas» (4:14)
«A Holly Jolly Christmas» (2:14)
«Somewhere In My Memory» (3:58)
«My Christmas Tree» (2:35)
«Sleigh Ride» (3:44)
«Silver Bells» (4:15)
«Merry Christmas, Merry Christmas» (2:40)
«Christmas All Over Again» (4:15)
«Jingle Bell Rock» (2:09)
«It’s the Most Wonderful Time of the Year» (2:33)
«Cool Jerk (Christmas Mix)» (2:39)
«It’s Beginning to Look a Lot Like Christmas» (2:14)
«Christmas Star» (3:16)
«O Come All Ye Faithful» (3:26)


== Ամանորյա հայտնի ֆիլմը, որպես ավանդույթ ==
Ֆիլմի պրեմիերան տեղի է ունեցել 1992 թվականի դեկտեմբերի 25-ին ԱՄՆ-ում FOX հեռուստաալիքով։ Նաև ցուցադրում էին NBC, ABC և HBO հեռուստաալիքով, իսկ Մեծ Բրիտանիայում՝ BBC և ITV հեռուստաալիքներով։ Ֆրանսիայում ֆիլմի կրկնօրինակը ցուցադրել են TF1 հեռուստաալիքով։ «Տանը մենակ» ֆիլմի ցուցադրումը շատ հեռուստաալիքների համար դարձավ ավանդույթ։


== Աղբյուրներ ==
«Տանը մենակ 2։ Նյու Յորքում կորածը»(անգլ.) ֆիլմը Internet Movie Database կայքում
Ֆիլմի նկարահանման վայրերը(անգլ.)


== Տես նաև ==
Տանը մենակ 4


== Ծանոթագրություններ ==